L 181/48
LV
Eiropas Savienības Oficiālais Vēstnesis
18.7.2023.
— komplekti zaļajiem jumtiem, — ceļa zīmes – augsts atstarošanas rādītājs ar atstarojošiem elementiem, — stikla paneļi, flīzes un mozaīkas, — nostiprināts enkurs ar iekšējo vītņoto uzmavu (aizstāj tehnisko specifikāciju “EAD 330012-00-0601”), — šķiedru kompozīta savienotāji, kas paredzēti sendviča tipa un elementu tipa sienām, ražotām no betona, — enkurierīces, lai nostiprinātu un nodrošinātos pret koka konstrukciju sistēmu krišanu, — savienoti skrūvju stiprinājumi izmantošanai betonā.
(4)
Tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm.
Tāpēc atsauces uz šiem Eiropas novērtējuma dokumentiem ir lietderīgi publicēt Eiropas Savienības Oficiālajā Vēstnesī.
(5)
Būvizstrādājumu Eiropas novērtējuma dokumentu atsauču saraksts ir publicēts saskaņā ar Komisijas Īstenošanas lēmumu (ES) 2019/450 (2).
Skaidrības labad minētajam sarakstam būtu jāpievieno atsauces uz jaunajiem Eiropas novērtējuma dokumentiem.
(6)
Tāpēc Īstenošanas lēmums (ES) 2019/450 būtu attiecīgi jāgroza.
(7)
Lai Eiropas novērtējuma dokumentus varētu izmantot pēc iespējas ātrāk, šim lēmumam būtu jāstājas spēkā tā publicēšanas dienā,
IR PIEŅĒMUSI ŠO LĒMUMU.
1. pants Īstenošanas lēmuma (ES) 2019/450 pielikumu groza saskaņā ar šā lēmuma pielikumu.
2. pants Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Briselē, 2023. gada17. jūlijā
Komisijas vārdā – priekšsēdētāja Ursula VON DER LEYEN
(2) Komisijas Īstenošanas lēmums (ES) 2019/450 (2019. gada 19. marts), ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām (OV L 77, 20.3.2019., 78. lpp.).